Document ID: 32004R1365

ΚΑΝΟΝΙΣΜΌΣ (ΕΚ) αριθ. 1365/2004 ΤΗΣ ΕΠΙΤΡΟΠΉΣ
της 28ης Ιουλίου 2004
σχετικά με τον συντελεστή χορήγησης των ποσοτήτων ρυζιού paddy που προσφέρθηκαν στην παρέμβαση για τη μερίδα αριθ. 3 της περιόδου 2003/04
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, σχετικά με την κοινή οργάνωση αγοράς του ρυζιού (1),
τον κανονισμό (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση αγοράς του ρυζιού (2),
τον κανονισμό (ΕΚ) αριθ. 708/98 της Επιτροπής, της 30ής Μαρτίου 1998, για την ανάληψη του αναποφλοίωτου ρυζιού (paddy) από τους οργανισμούς παρέμβασης και για τον καθορισμό των προς εφαρμογή διορθωτικών ποσών καθώς και των προσαυξήσεων και των μειώσεων (3), και ιδίως το άρθρο 4 παράγραφος 4 δεύτερο εδάφιο,
Εκτιμώντας τα ακόλουθα:
(1)
Σύμφωνα με το άρθρο 3α του κανονισμού (ΕΚ) αριθ. 708/98, οι ποσότητες του ρυζιού paddy που είναι επιλέξιμες στην παρέμβαση κατά την περίοδο εμπορίας 2003/04 κατανέμονται σε δύο εθνικές μερίδες, και μια κοινή μερίδα αριθ. 3 για το σύνολο της Κοινότητας. Για τον καθορισμό των ποσοτήτων που πρέπει να χορηγηθούν για την εν λόγω μερίδα αριθ. 3, τα κράτη μέλη κοινοποίησαν στην Επιτροπή, σύμφωνα με το άρθρο 4 παράγραφος 4 πρώτο εδάφιο του κανονισμού (ΕΚ) αριθ. 708/98, τις ποσότητες ρυζιού paddy που προσφέρθηκαν στην παρέμβαση.
(2)
Εάν η συνολική προσφερθείσα ποσότητα υπερβαίνει τη διαθέσιμη ποσότητα, πρέπει να εφαρμοστεί συντελεστής χορήγησης των ποσοτήτων. Ο εν λόγω συντελεστής υπολογίζεται κατά τρόπο ώστε η χορηγούμενη συνολική ποσότητα, λαμβανομένης υπόψη της ελάχιστης ποσότητας κάθε προσφοράς, να είναι μικρότερη ή ίση προς τη διαθέσιμη ποσότητα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο συντελεστής χορήγησης των ποσοτήτων που προβλέπεται στο άρθρο 4 παράγραφος 4 δεύτερο εδάφιο του κανονισμού (ΕΚ) αριθ. 708/98 καθορίζεται σε 0,860675.
Άρθρο 2
Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουλίου 2004.

Labels: 3
17